તેજસ એક્સપ્રેસ શરૂ કરવાનું વચન બજેટમાં આપવામાં આવ્યું હતું અને મુંબઈ-ગોવા રૂટ પર શરૂઆત પછી તેજસ એક્સપ્રેસ દિલ્હી-ચંડીગઢ રૂટ પર પણ તૈયાર કરવામાં આવશે. તેજસ એક્સપ્રેસ પ્રિમિયર ક્લાસની ટ્રેન હોવાથી તેમાં ટી-કોફી વેન્ડિંગ મશીનો, મેગેઝિન અને સ્નેક્સ જેવી સુવિધા હશે. રાજધાની અને શતાબ્દી ટ્રેનોની જેમ કેટેરિંગ સર્વિસનો ચાર્જ ટિકિટ ભાડાનો હિસ્સો હશે. આ ટ્રેનમાં વાઈફાઈની સુવિધા અને ટોઈલેટ એન્ગેજમેન્ટ બોર્ડસ હશે. બાયોવેક્યુમ ટોઈલટમાં વોટર લેવલ ઈન્ડિકેટર્સ, સેન્સરાઈઝ્ડ નળ અને હેન્ડ ડાયર હશે.